JT Grup Oil, operatorul singurului terminal privat de produse petroliere lichide din România, își consolidează poziția în regiune
În peisajul dinamic al pieței, marcat de transformări accelerate, JT Grup Oil se remarcă prin evoluția sa constantă în sectorul energiei, iar experiența vastă acumulată în ultimii 20 de ani, oferă o bază solidă pentru implementarea unor soluții și strategii inovatoare. Cea mai importantă investiție realizată de JT Grup Oil, care va consolida poziția României ca hub regional pentru produse petroliere lichide este dezvoltarea JT Terminal, cel mai nou și modern terminal privat multi-modal de la Marea Neagră. Datorită facilităților moderne de care dispune, terminalul va putea vinde lunar cantitatea de carburanți pe care, în prezent, o vinde anual, generând astfel o multiplicare a cifrei de afaceri, de până la aproximativ 3 miliarde de lei, în următorii zece ani.